text: 8 Jehovaqa kunanpis nisqanta juntʼashallantaj. Payqa Churinnejta nerqa kay qhepa pʼunchaykunapi Reinomanta "tukuynejpi" willakunanta (Mat. 24:14). Chaytaqa tukuy atiyniyoj Dioslla niyta atinman karqa. Chantapis, paylla "mana yachakuyniyoj" kajkunawan chayta ruwachiyta atin (Hech. 4:13). Chayrayku chay willaypi yanapakuspaqa chay profeciata juntʼashanchej. Chantapis Tatanchejta jatunchanchej, kay mañakuy imachus niyta munasqantataj yachanchej: "Sutiyki jatunchasqa kachun. Reinoyki jamuchun, munayniykitaj ruwasqa kachun, imaynachus janaj pachapi, ajinallatataj kay pachapipis" (Mat. 6:9, 10).